Zoologie. De Rhinocerote tichorhino. 175 
cavitates oculorum implet pilos singulos rigidos, subbreves (cf. Tab. FT. fig. 8) 
inveni, quos, ob similitudinem generalem cum cils aliorum animalium et 
figuram a pilis corpus et pedes obtegentibus diversam, pro ciliis putredinis 
effectu e palpebris solutis haberem. 
Dolendum valde est, quod aurium conchae ab inventoribus sint abscissae. 
Quantum vero e meatus auditorii ossei et cartilaginei directione elucet, valde 
sursum et retrorsum directae aliarumque Rhinocerotum speciebus haud dissi- 
miles fuisse videntur. 
Narium aperturae externae, quantum e cartilaginum narium rudimentis 
concludere possumus, fissurarum forma paulo ante medium circiter rostri in 
capite obviae inveniebantur. Partes earum relictae postice parum oblique 
sursum et retrorsum tendunt. 
Labia (Tab. V. fig. 1) insignia et incrassata et verisimiliter magis evo- 
luta, quam in pluribus Rhinocerotum speciebus adhuc viventibus exstitisse 
rostri ossei altitudo et satis magna latitudo, nec non rudimenta partis basalis 
eorum in capite nostro, praesertim in dextro ejus latere observanda, e corio 
valde incrassato musculisque admodum evolutis composita testantur. 
Labium inferius (ib. C) superiore (4, B) multo brevius et angustius 
fuisse non solum rudimenta labiorum superiorum latiora (4, B) et crassiora 
in capite nostro conspicua, sed mandibulae apicis angustia et ossium nasi 
et intermaxillarium latitudo, nec non specierum viventium analogia docere 
videntur. 
Plicae illae insignes transversae, quae in Rhinocerote indico adhuc vivente 
pone oris angulum observantur (cf. Schrebers Säugeth. Tab. 317 DD) in 
nostra specie vix aderant vel parvae saltem fuisse videntur, corium enim 
capitis nostri talis formationis mihil offert, etiamsi corium pone labrum su- 
perius paulisper inaequale et subcorrugatum fossulisque arcuatis inaequalibus 
impressum inveniatur. Cornua cum capite Pallasio non sunt communicata, 
nec postea missa, sed antea ex eo avulsa fuisse videntur. 
